২ মার্চ রুশ পাসপোর্ট নিয়েই ওই দু’জন মস্কো থেকে লন্ডনে আসেন। পুলিশের দাবি, তার দু’দিন পরে স্যালিসবেরির উইল্টশায়ার শহরে স্ক্রিপালের বাড়ির সামনের দরজায় নার্ভ এজেন্ট নোভিচক ছিটিয়ে যান ওই দু’জন। ওই দিনই বেলার দিকে রাশিয়া ফিরে যান তাঁরা। ব্রিটিশ স্বরাষ্ট্রমন্ত্রী সাজিদ জাভিদের বক্তব্য, ৪০-এর আশপাশে বয়স ওই দু’জনের। রাশিয়ার বাইরে পা রাখলেই তাঁদের গ্রেফতার করে বিচার প্রক্রিয়া শুরু করা হবে। রাশিয়া তার নাগরিকদের প্রত্যর্পণ করে না, তাই ব্রিটেনের তরফে এই নিয়ে কোনও অনুরোধ পাঠানো হবে না রুশ সরকারের কাছে। তবে ইউরোপীয় ইউনিয়নভুক্ত কোনও দেশে তাঁরা যদি যায়, তার জন্য ইউরোপীয় গ্রেফতারি পরোয়ানা রাখা হয়েছে।